CELEX: 
Language: da
Date: 2021-12-13 00:00:00
Title: KOMMISSIONENS GENNEMFØRELSESFORORDNING (EU) / om ændring af gennemførelsesforordning (EU) 2017/39 for så vidt angår støtteansøgninger, udbetaling af støtten og kontrol på stedet

KOMMISSIONENS GENNEMFØRELSESFORORDNING (EU) …/…
            
            
               af 13.12.2021
            
            
               om ændring af gennemførelsesforordning (EU) 2017/39 for så vidt angår støtteansøgninger, udbetaling af støtten og kontrol på stedet
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
                  1
               , særlig artikel 25, litra b),
            
            
               under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008
                  2
               , særlig artikel 62, stk. 2, litra a), og
            
            
               ud fra følgende betragtninger:
            
            
               (1)I henhold til artikel 4, stk. 6, i Kommissionens gennemførelsesforordning (EU) 2017/39
                  3
                skal de beløb, der ansøges om i støtteansøgningerne, underbygges med dokumentation, hvoraf prisen på de leverede produkter, materialer eller tjenesteydelser fremgår, tilsammen med en kvittering eller bevis for betaling eller tilsvarende. Prisen på produktet, materialet eller tjenesteydelsen er ikke relevant, hvis der anvendes en forenklet omkostningsmodel, og et sådant krav er ikke i overensstemmelse med målene om forenkling og reduktion af den administrative byrde i forbindelse med forenklede omkostningsmuligheder. Der bør derfor fastsættes forskellige krav for hhv. omkostningsbaserede systemer og forenklede omkostningsmuligheder.
            
            
               (2)I artikel 5 i gennemførelsesforordning (EU) 2017/39 fastsættes betingelserne for udbetaling af støtte. Den påkrævede underbyggende dokumentation omfatter i tilfælde af forenklede omkostningsmuligheder beviset for betaling for de leverede og/eller uddelte produkter og for de materialer eller tjenesteydelser, der leveres inden for rammerne af pædagogiske ledsageforanstaltninger, overvågning, evaluering og foranstaltninger til offentlig omtale. Der er imidlertid ikke krav om en sådan dokumentation i tilfælde af omkostningsbaserede systemer. Erfaringen viser, at et sådant krav ikke er relevant for udbetalingen af støtte, uanset om der anvendes et omkostningsbaseret system eller en forenklet omkostningsmodel, og at det ikke er i overensstemmelse med målene om forenkling og reduktion af den administrative byrde gennem forenklede omkostningsmuligheder. Derfor bør dette krav fjernes. 
            
            
               (3)I henhold til artikel 9, stk. 4, i gennemførelsesforordning (EU) 2017/39 suppleres de administrative kontroller med kontrol på stedet ved ansøgninger om støtte til levering og uddeling af produkter og til pædagogiske ledsageforanstaltninger. Artikel 10, stk. 1, i nævnte forordning indeholder en ikkeudtømmende liste over de kontroller, som kontrollen på stedet skal omfatte i forbindelse med støtte til levering og uddeling af produkter. I lyset af de indhøstede erfaringer og af klarhedshensyn bør denne ikkeudtømmende liste over kontroller, der skal foretages, suppleres, både for så vidt angår kontrol på stedet i forbindelse med ansøgninger om støtte til levering og uddeling af produkter samt for pædagogiske ledsageforanstaltninger.
            
            
               (4)Gennemførelsesforordning (EU) 2017/39 bør derfor ændres.
            
            
               (5)Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
            
               VEDTAGET DENNE FORORDNING:
            
            
               Artikel 1
            
            
               I gennemførelsesforordning (EU) 2017/39 foretages følgende ændringer:
            
            
               (1)I artikel 4, stk. 6, affattes første afsnit således: 
            
            
               "Medlemsstaterne fastlægger, hvilke dokumenter der skal forelægges som dokumentation for støtteansøgninger. De beløb, der ansøges om i støtteansøgningerne, skal underbygges med dokumentation, hvoraf:
            
            
               (a)prisen på de leverede produkter, materialer eller tjenesteydelser fremgår, tilsammen med en kvittering eller bevis for betaling eller tilsvarende, eller
            
         
         
            
               (b)det fremgår, at de pågældende mængder er blevet leveret og/eller uddelt inden for rammerne af skoleordningen, hvis medlemsstaten tillader, at der anvendes standardsatser for enhedsomkostninger, finansiering efter fast takst og/eller faste beløb.".
            
            
               (2)I artikel 5 foretages følgende ændringer:
            
            
               (a)Stk. 1, litra b), affattes således: 
            
            
               "b) hvis medlemsstaten tillader, at der anvendes standardsatser for enhedsomkostninger, finansiering efter fast takst og/eller faste beløb, mod fremlæggelse af bevis for, at de pågældende mængder er blevet leveret og/eller uddelt inden for rammerne af skoleordningen.".
            
            
               (b)Stk. 2 affattes således:
            
            
               "2. Støtte til pædagogiske ledsageforanstaltninger, overvågning, evaluering og foranstaltninger til offentlig omtale kommer kun til udbetaling, når de pågældende materialer og tjenesteydelser leveres, og efter at den tilhørende underbyggende dokumentation, som kræves af de kompetente myndigheder, er forelagt, eller hvis medlemsstaten tillader, at der anvendes standardsatser for enhedsomkostninger, finansiering efter fast takst og/eller faste beløb, efter fremlæggelse af bevis for, at materialet eller tjenesteydelserne er blevet leveret.".
            
            
               (3)Artikel 10, stk. 1, affattes således:
            
            
               "1. Kontrollen på stedet omfatter navnlig kontrol af:
            
            
               (a)de registrerede oplysninger, der er omhandlet i artikel 6 i delegeret forordning (EU) 2017/40, ved at bekræfte og supplere de administrative kontroller med relevant dokumentation, herunder bilag i form af købs- og salgsfakturaer, følgesedler, kontoudtog eller andet bevis for betaling og deres registrering i bogføringen
            
            
               (b)at produkterne anvendes i overensstemmelse med forordning (EU) nr. 1308/2013, delegeret forordning (EU) 2017/40 og denne forordning
            
            
               (c)gennemførelsen af pædagogiske ledsageforanstaltninger til støtte for uddelingen af produkter, hvis kontrollen på stedet foretages i uddannelsesinstitutionens lokaler, eller hvis kontrollen på stedet vedrører ansøgninger om støtte i forbindelse med pædagogiske ledsageforanstaltninger
            
            
               (d)anvendelsen af egnede værktøjer til at sikre offentlig omtale, hvis kontrollen på stedet foretages i uddannelsesinstitutionens lokaler.".
            
            
               Artikel 2
            
            
               Denne forordning træder i kraft på tredjedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 13.12.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
               
            
         
         
            
                  
                     (1)
                  
                        EUT L 347 af 20.12.2013, s. 671. 
               
               
                  
                     (2)
                  
                        EUT L 347 af 20.12.2013, s. 549.
               
               
                  
                     (3)
                  
                        Kommissionens gennemførelsesforordning (EU) 2017/39 af 3. november 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår EU-støtte til uddeling af frugt og grøntsager, bananer og mælk i undervisningsinstitutioner (EUT L 5 af 10.1.2017, s. 1).